Jennie Johansson fik sit internationale gennembrud i svømning, da hun i 2009 deltog i sit første internationale stævne som var EM i kortbanesvømning 2009, hvor hun vandt en bronsemedalje i 100 meter brystsvømning. Året efter vandt hun overraskende sølv i 100 meter bryst ved EM i svømning 2010 på langbane. Hun delte sølvmedaljen med Rikke Møller Pedersen, de svømmede med tiden 1.07,36 som for Jennies vedkommende var en personlig rekord, en forbedring på 1,74 sekund.